lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Radoša tūrisma misija stārķu galvaspilsētā Staicelē – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Radoša tūrisma misija stārķu galvaspilsētā Staicelē
Alojas novada dome11.07.201917.07.2019 Jaunieši, Staicele, Staiceles jauniešu klubs "Čempiņš", Staiceles pilsēta un pagasts, Tūrisms, Uzņēmējdarbība
26. jūnijā Staicelē pulcējās Alojas novada domes, pilsētas pārvaldes, iestāžu, nevalstisko organizāciju pārstāvji, vairāki uzņēmēji un ļaudis, kuri ir ieinteresēti vietējā tūrisma attīstībā. Tur viņi tikās ar Radošo industriju tūrisma misijā iesaistītajiem profesionāļiem. Diena aizritēja, meklējot labākos risinājumus, kā uzlabot tūrisma vidi Staicelē, bagātināt pakalpojumu klāstu un daudzināt pilsētas tēlu. Tūrisma misija iekļāvās radošās darbības nedēļā radi! 2019. Šo projektu ar Kultūras ministrijas iniciatīvu kopš 2009. gada īsteno nodibinājums Creativity Lab sadarbībā ar Latvijas Investīciju un attīstības aģentūru (LIAA) un Dizaina centru. Katru gadu tas notiek nedaudz citādā formātā. Pēdējos trīs gados ekspertu grupa dodas uz dažādām vietām Latvijā. Pērn tās bija lielākās pilsētas, šogad akcents likts uz mazpilsētām.
Radošā misija Staicelē sākās ar sarunu par tendencēm un aktualitātēm tūrisma nozarē. Pēc tam pasākuma dalībnieki devās ekskursijā pa pilsētu ar uzdevumu paskatīties uz apkārtni citām acīm – ne kā vietējam iedzīvotājam, bet iebraucējam. Pusotras stundas ekskursija sākās no Tūrisma informācijas centra ar Lielās ielas stāstu. Tālāk ceļš veda uz dievnamu, Stārķu pili, bijušo papīrfabriku, kas ir Staiceles vēsturiskais sākums, parku, Vidzemes Jaunatnes futbola centru, muzejiem, audēju namiņuun citām vietām. Vēlāk sarunās dažs staicelietis atzina, ka viņam tiešām izdevies saskatīt nianses, kam ikdienā paiets garām, tās neievērojot.
Pēcpusdienā notika radošās darbnīcas kopā ar misijas koordinatori Līvu Stūrmani un Creativity Lab dibinātāju un partneri Latvijā Signi Adamoviču. Darbu grupās vadīja tūrisma nozares speciālisti – LIAA Tūrisma departamenta eksperts Mārtiņš Eņģelis, radošo industriju eksperte Lilita Sparāne, dizainers un aģentūras Associates, Partners & Sons dibinātājs Edgars Zvirgzdiņš un Kultūras ministrijas radošo industriju nodaļas vadītāja Zanda Jaunskunga.
26. jūnijā Staicelē notika Radošo industriju tūrisma misija. Pēcpusdienas cēliens pasākuma dalībniekiem aizritēja praktiskā seminārā, darbojoties kopā ar tūrisma profesionāļiem. Darba grupas meklēja atbildes uz jautājumiem Kas mēs esam? Kādas ir pilsētas vērtības un pakalpojumi ceļotājiem? Kā šajā piedāvājumā trūkst? Kas ir tie cilvēki, ar kuriem kopā var īstenot jaunas idejas? Staicelieši sevi definēja kā patriotiskus mazpilsētas iedzīvotājus un stipru dzimtu pārstāvjus. Par savu vērtību viņi uzskata Salacas upi, lepojas ar stārķu galvaspilsētas nosaukumu, futbola tradīcijām, vēsturi, arhitektūru un dabu. Tie ir trumpji, ar kuriem pilsētiņa ir interesanta tūristiem jau šodien. Taču, analizējot esošo piedāvājumu, tapa skaidrs, ka tas tomēr lielākoties ir vērsts uz vietējiem un kaimiņnovadu iedzīvotājiem, tādēļ jādomā, kā padarīt šīs vērtības par vienotu, kompleksu un pelnošu tūrisma produktu. Darbojoties grupās, radošās dienas dalībnieki izteica daudzas drosmīgas un pat trakas, idejas, kā paplašināt esošo piedāvājumu, lai tas būtu interesants ceļotājiem ar dažādām interesēm. Tur bija priekšlikumi, kā attīstīt ūdenstūrismu, kā par interesantu objektu pilsētā iedzīvināt kādreizējo papīrfabriku, kā aktīvāk izmantot to, ko piedāvā apkārtnes daba, un kā padarīt Staiceles vārdu redzamu un dzirdamu.
Iespēju sadarboties ar ekspertiem staicelieši ieguva, piedaloties konkursā, kurāpieteikties varēja jebkura pilsēta ar iedzīvotāju skaitu zem 5000. – No 23 mazpilsētām Latvijā konkursā piedalījās 11. No katra reģiona izvēlējāmies vienu – to, par kuru bija skaidrs, ka ar vienas dienas praktisku semināru, ekspertīzi un savu pieredzi mēs spējam visvairāk dot tūrisma attīstībā nākotnē. Ņemot vērā pieteikumā izvērtēto esošo situāciju, tās analīzi un gatavību iedzīvotājiem pašiem darboties, eksperti Rīgas Plānošanas reģionā par uzvarētājiem atzina Staiceli, – skaidroja Radošo industriju tūrisma misijas koordinatore Līva Stūrmane.
Staiceles Tūrisma informācijas centra (TIC) vadītāja Inese Timermane, stāstot par dalību konkursā, sacīja, ka tas darīts, lai popularizētu savu pilsētu. – Mēs piedalāmies dažādos pasākumos, kas saistīti ar ceļotāju piesaistīšanas iespējām un darbošanos tūrisma tirgū. Prezentējam savu pilsētu. Stāstām par mūsu simbolu stārķi un priecājamies, ja cilvēki to pazīst un zina, ka esam no Igaunijas pierobežas, Alojas novada Staiceles. Jo vairāk runāsim par sevi, jo kļūsim pazīstamāki.
Staicelē notika nedēļas radi! 2019 noslēdzošā misija, kas, izrādās, bija visapmeklētākā, lai gan tūrisms tur nav pašvaldības prioritāšu saraksta galvgalī. Pirms tam tūrisma eksperti līdzīgi darbojās Līgatnē, Aknīstē un Aizputē. – Esam patīkami pārsteigti, cik atšķirīgas ir šīs četras pilsētiņas un cik lielā mērā vidi tur veido vietējie iedzīvotāji. Viņu degsme darīt pašiem ir apbrīnojama. Tā rodas un izdzīvo labas idejas, bet tās jānes pasaulē. Citādi cilvēki par tām neuzzina, neierodas un nepatērē šo tūrisma produktu, – sarunā uzsvēra radošās misijas koordinatore L. Stūrmane. Viņa skaidroja, ka mazpilsētu tūrisma aktīvistu darbošanās projektā kopā ar mentoriem turpināsies visu vasaru. Augusta nogalē notiks jaunrades festivāls iNovuss, kurā katra pilsēta prezentēs, kas paveikts, lai padarītu sevi interesantāku gan vietējiem, gan ārzemju tūristiem.
Runājot par turpmāko darbošanos, staicelieši atzina, ka ideju banka ir tapusi un nu jāķeras pie mājasdarba. Tas nozīmē noteikt trīs pamatvērtības pilsētā un 10 idejas, ko viņi var īstenot. – Aicināsim atkal nākt kopā cilvēkus, kuri ir ieinteresēti tūrisma attīstībā, – solīja TIC vadītāja I. Timermane. – Šodiena skaidri parādīja, ka mums trūkst vienota piedāvājuma, vēl ir neizmantotas iespējas sociālo tīklu pielietošanā, popularizējot tūrismu. Aizvien vairāk ceļotāju – gan kājāmgājēju un velosipēdistu, gan ekskursantu – uzmanību piesaista dabas objekti, un mums tie ir. Taču tūristi nebrauc atsevišķi tikai uz Staiceli. Tādēļ mums jāiesaistās vienota maršruta izveidē ar kaimiņnovadiem, sadarbojoties ar ēdināšanas uzņēmumiem un naktsmītņu vietām, kuru ļoti trūkst mūsu pilsētā, un ar vietējiem privātajiem iniciatoriem. Šajā jomā staiceliešiem jau ir labas iestrādes – izbraucieni ar plostu pa Salacu, šitaki sēņu audzētava un vairākas zemnieku saimniecības. Sarunbiedre lēsa, ka droši vien varētu iesaistīt vēl vairākus uzņēmējus, kuri būtu gatavi īstenot atraktīvas idejas, un piebilda, ka Staicelē patiesībā ir daudz atsaucīgu cilvēku, kuri atrod laiku un pat brīvprātīgi iesaistās dažādās aktivitātēs.
Taujāta par ieguvumiem no sadarbības ar ekspertiem, I. Timermane atzina – lai apzinātu to potenciālu, ko vēl var izmantot, tā bijusi visnotaļ pozitīva. – Protams, ir idejas, ko var īstenot ar minimāliem līdzekļiem, bet ir arī labi priekšlikumi, kas prasa finansējumu. Diemžēl mazpilsētām resursi ir ierobežoti. Tādēļ būtu lietderīgi, ja šī misija nāktu kopā ar iespējām piedalīties projektu konkursos. Patlaban staicelieši iesaistījušies divos projektos. Viens ir zaļo ceļu projekts, kas saistīts ar kopīga velo/kājāmgājēju maršruta izveidi Vidzemē, bet otrs – starpvalstu sadarbības projekts Maršruti pāri robežām Latvijā un Somijā, ko Vidzemes lauku partnerība Brasla īsteno sadarbībā ar Somijas vietējo rīcības grupu Kehittämisyhdistys SILMU ry. Šis projekts saistīts ar dabas taku testēšanu, attīstīšanu, un tajā iesaistījušās piecas pašvaldības, tostarp Alojas novads.
Foto no Radošās industriju tūrisma misijas organizatoru arhīva
← Atzīmēta Alojas vārda 570. gadskārta un nosvinēti pilsētas svētki
Uzņēmējdarbības attīstībai nepieciešamās infrastruktūras attīstība Staiceles pilsētā un pagastā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.